เรื่องร้องเรียน (ร้องเรียน,ถนน) วันที่ 2023-10-09 06:40:47 — แขวงลาดกระบัง เขตลาดกระบัง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042712
ขอให้ตรวจสอบรถบรรทุกน้ำหนักเกินกว่ากฎหมายกำหนด ประเภทรถบรรทุกหกล้อ บริเวณ ซอยลาดกระบัง 46 ถนนลาดกระบัง แขวงลาดกระบัง เขตลาดกระบัง กรุงเทพมหานคร จุดสังเกตหน้าซอยจะมีร้านตัดผม (ไม่ทราบชื่อ) ตั้งอยู่ เนื่องจากผู้ร้องแจ้งว่า พบเห็นรถบรรทุกหกล้อขนส่งกระเบื้อง ทราย และปูน ที่มีน้ำหนักเกินสัญจรในบริเวณดังกล่าวจำนวนประมาณ 3-4 คันต่อวัน พบเห็นเป็นประจำทุกวัน โดยเริ่มตั้งแต่ช่วงเช้า เวลาประมาณ 09.30 น. จนถึงเวลาประมาณ 16.00-17.00 น. รถที่สัญจรเหล่านั้นไม่ได้ติดป้ายชื่อของบริษัทเอาไว้ จึงทำให้ผู้ร้องไม่ทราบว่าเป็นรถของหน่วยงานใด จากกรณีดังกล่าว ส่งผลทำให้ท่อน้ำประปาแตกบ่อยครั้ง รวมทั้งผู้ที่อาศัยอยู่ในซอยประสบกับปัญหาน้ำไม่ไหล มีผู้ได้รับความเดือดร้อนจากกรณีดังกล่าวจำนวนประมาณ 50-60 หลังคาเรือน ผู้ร้องประสบปัญหามาเป็นระยะเวลาประมาณ 1 ปีแล้ว จึงประสงค์ให้หน่วยงานที่เกี่ยวข้อง ลงพื้นที่เพื่อตรวจสอบรถที่กระทำผิดเหล่านั้นต่อไป (ระบุข้อมูลตามผู้ร้องแจ้ง) (ผู้ร้องประสงค์ปกปิดชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata